মিয়ানমারের মংদুর নাকফুরা এলাকার গৃহিণী ছিলেন মমতাজ বেগম। তিনি তাঁর বাচ্চা ও আত্মীয়স্বজনের আপ্যায়নের এক কেজি সেমাই রান্না করেছেন। তিনি বলেন, ‘আমাদের আর কিছু করার সামর্থ্য নেই। গত বছর রুটি ও গরুর মাংস রান্না করেছিলাম। ওই খাবার আমার বাচ্চাদের খুব পছন্দ। তবে এবার বাচ্চাদের জন্য কষ্ট করে এই সেমাই রান্না করেছি।’ তিনি জানান, তাঁর স্বামী পাহাড় কাটা শ্রমিক হিসেবে কাজ করে কিছু টাকা পেয়েছিলেন। তাই দিয়েই ঈদের রান্না করেছেন তিনি।